《和王师中》
宋代·胡宏

衡阳一带飞清霜，梅李争春开出墙。
萱草乱生封远岸，柳梢摇影澹回塘。
午从三径春光动，晚看千峰冥色苍。
一止一行皆自得，愤时堪笑屈沉湘。

作者简介：（1106—1162）宋建宁崇安人，字仁仲，号五峰。胡安国子。幼师杨时、侯仲良，而卒传其父之学。优游衡山下二十余年，张栻师事之。高宗绍兴中，以荫补官，不调。秦桧死，被召，以疾辞。有《知言》、《皇王大纪》、《五峰集》。